La lleche ye un líquidu nutritivu de color blanquecín, producíu poles femes de los mamíferos (incluyíos los monotremas). Esta capacidá de les femes ye una de les carauterístiques que definen a los mamíferos. La función primera de la lleche ye la d'alimentar a los fíos hasta que seyan quien a dixerir otros alimentos: ye'l únicu alimentu de les críes de los mamíferos (del neñu de pechu nel casu de los seres humanos) hasta'l destete. La lleche de los mamíferos domésticos ye un productu de consumu xeneral na mayor de les civilizaciones humanes: lleche de vaca principalmente, pero tamién d'oveya, cabra, de yegua, de camella, de dromedaria, etc.